Document ID: 31987R0165

*****
ΚΑΝΟΝΙΣΜΟΣ (ΕΟΚ) αριθ. 165/87 ΤΟΥ ΣΥΜΒΟΥΛΙΟΥ
της 19ης Ιανουαρίου 1987
που καθορίζει, για το έτος 1987, τις ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων των τομέων των αυγών και του κρέατος πουλερικών προέλευσης Κοινότητας στη σύνθεσή της στις 31 Δεκεμβρίου 1985
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 234 παράγραφος 2,
την πρόταση της Επιτροπής,
Εκτιμώντας:
ότι στο άρθρο 269 της πράξης προσχώρησης προβλέπεται ότι η Πορτογαλική Δημοκρατία μπορεί, κατά τη διάρκεια του πρώτου σταδίου, να διατηρήσει, με τη μορφή ποσοστώσεων, ποσοτικούς περιορισμούς κατά την εισαγωγή ορισμένων προϊόντων των τομέων των αυγών και του κρέατος των πουλερικών προέλευσης Κοινότητας, στη σύνθεσή της στις 31 Δεκεμβρίου 1985·
ότι ο κανονισμός (ΕΟΚ) αριθ. 493/86 του Συμβουλίου (1) καθόρισε τις αρχικές ποσοστώσεις που εφαρμόζονται κατά την εισαγωγή στην Πορτογαλία ορισμένων προϊόντων των τομέων των αυγών και του κρέατος πουλερικών προέλευσης Κοινότητας, στη σύνθεσή της στις 31 Δεκεμβρίου 1985· ότι θα πρέπει, για το έτος 1987, να αυξηθούν αυτές οι ποσότητες κατά το ελάχιστο ποσοστό του 10 % που προβλέπεται στο άρθρο 269 παράγραφος 2 στοιχείο γ) της πράξης προσχώρησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Οι ποσοστώσεις που η Πορτογαλική Δημοκρατία μπορεί να εφαρμόσει το 1987 κατά την εισαγωγή των προϊόντων των τομέων των αυγών και του κρέατος πουλερικών προέλευσης Κοινότητας, στη σύνθεσή της στις 31 Δεκεμβρίου 1985, καθορίζονται στο παράρτημα.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1987.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 19 Ιανουαρίου 1987.

Labels: 3
18
17